paragraph_text: Glumom se počinje baviti kao dječak kroz dramske sekcije, te nastupe na školskim priredbama i manifestacijama. Kao tinejdžer sa 17 godina ima prvi javni nastup u domu za nezbrinutu djecu Mileva Tomić, gdje je na vlastitu inicijativu, bez ikakvog konkretnog povoda, mladi sedamnaestogodišnji Tomislav Žižić, umjesto opipljivih darova poklonio svoje vrijeme i talent, imitacijama priredivši jednosatni program, kojim su djeca uvijek željna igre i zabave, bila oduševljena.